
Ehitusloa andmine (Lääne tn 5) 

1. ASJAOLUD JA MENETLUSE KÄIK

25.03.2020 ehitisregistri elektroonilisse keskkonda laekus läbivaatamiseks  Lääne tn 5, Narva asuva autobaasi hoones automaatse tulekahjusignalisatsiooni paigaldamiseks ehitusloa taotlus koos ehitusprojektiga (töö nr 0520EN, projekteerija OÜ Ramrest Security).
28.03.2020 ehitisregistri  keskkonnas on genereeritud ehitusloa eelnõu nr 2012271/08623, menetluse nr 209459 ning suunatud Arhitektuuri- ja Linnaplaneerimise Ametile ja  Päästeameti Ida päästekeskusele kooskõlastamiseks ning arvamuste avaldamiseks.

09.04.2020 kõik kaasatud isikud kooskõlastasid ehitusloa eelnõu.

Esitatud dokumentides ehitusseadustiku § 44 toodud ehitusloa andmisest keeldumise põhjused puuduvad. Seega ehitusloa andmiseks takistusi ei ole.

2.    ÕIGUSLIKUD ALUSED

2.1. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
3.    OTSUS

Anda ehitusluba Lääne tn 5, Narva asuva autobaasi hoones automaatse tulekahjusignalisatsiooni paigaldamiseks vastavalt ehitusprojektile (töö nr 0520EN, projekteerija OÜ Ramrest Security).
4.    RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

